57/2021

Útdráttur

Kærður var úrskurður héraðsdóms þar sem staðfestur var úrskurður BR um vistun sonar A utan heimilis í tvo mánuði frá 24. nóvember 2020. Áður en þeim vistunartíma lauk krafðist BR þess að A yrði svipt forsjá drengsins og var réttarstefna gefin út af héraðsdómara 11. janúar 2021 og birt fyrir lögmanni A 15. sama mánaðar. Í úrskurði Landsréttar kom fram að við þessar aðstæður og með vísan til afdráttarlauss orðalags 2. mgr. 28. gr. barnaverndarlaga nr. 80/2002 yrði að líta svo á að áframhaldandi vistun drengsins sækti með sjálfstæðum hætti stoð í það lagaákvæði allt þar til dómur gengi í forsjársviptingarmálinu. Þar sem A hefði því ekki lögvarða hagsmuni af kröfu sinni um ógildingu hins kærða úrskurðar var málinu vísað frá Landsrétti.

Úrskurður Landsréttar

Landsréttardómararnir J-kk-nf S-kk-nf, O-kvk-nf M-kvk-nf A-kvk-nf og R-kvk-nf B-kvk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 29. janúar 2021 en kærumálsgögn bárust réttinum sama dag. Greinargerð varnaraðila barst réttinum 3. febrúar 2021. Kærður er úrskurður Héraðsdóms Reykjavíkur 15. janúar 2021 í málinu nr. U[...]/2020 þar sem staðfestur var úrskurður varnaraðila 24. nóvember 2020 um að sonur sóknaraðila, B, skyldi vistaður utan heimilis sóknaraðila í tvo mánuði frá 24. nóvember 2020. Kæruheimild er í 1. mgr. 64. gr. barnaverndarlaga nr. 80/2002.

2 Sóknaraðili krefst þess að hinum kærða úrskurði verði hrundið og úrskurður varnaraðila 24. nóvember 2020 verði felldur úr gildi. Þá krefst sóknaraðili þess að málflutningsþóknun lögmanns hennar vegna rekstrar málsins fyrir héraðsdómi verði ákveðin 620.000 krónur auk virðisaukaskatts og málskostnaðar fyrir Landsrétti líkt og málið væri eigi gjafsóknarmál. 3 Varnaraðili krefst þess aðallega að kröfu sóknaraðila verði vísað frá Landsrétti en til vara að hinn kærði úrskurður verði staðfestur.

Niðurstaða

4 Með úrskurði varnaraðila 24. nóvember 2020 var sonur sóknaraðila vistaður utan heimilis í tvo mánuði frá þeim degi. Varnaraðili fól jafnframt borgarlögmanni að annast fyrirsvar og gera kröfu um að sóknaraðili skyldi svipt forsjá drengsins á grundvelli a og dliðar 1. mgr. 29. gr. barnaverndarlaga.

5 Hinn 24. janúar 2021 rann út sá vistunartími sem kveðið var á um í úrskurði varnaraðila 24. nóvember 2020. Áður en vistunartímanum lauk krafðist varnaraðili þess að sóknaraðili yrði svipt forsjá drengsins. Réttarstefna vegna forsjársviptingarmálsins var gefin út af héraðsdómara 11. janúar 2021 og birt fyrir lögmanni sóknaraðila 15. sama mánaðar. Málið mun hafa verið þingfest fyrir Héraðsdómi Reykjavíkur 22. sama mánaðar og vera rekið undir málsnúmerinu E[...]/2021. Málið sætir flýtimeðferð samkvæmt 53. gr. b barnaverndarlaga.

6 Í 2. mgr. 28. gr. barnaverndarlaga segir að ef krafist er framlengingar vistunar samkvæmt 27. eða 28. gr. laganna eða forsjársviptingar samkvæmt 29. gr. áður en vistunartíma lýkur haldist ráðstöfun þar til úrskurður eða dómur liggur fyrir. Með ákvæðinu er tryggð samfella í vistun barns meðan ágreiningsmálum varðandi áframhaldandi vistun eða forsjársviptingu er ráðið til lykta fyrir dómstólum.

7 Eins og að framan greinir krafðist varnaraðili þess, áður en fyrrgreindum vistunartíma lauk, að sóknaraðili yrði svipt forsjá sonar síns. Við þessar aðstæður og með vísan til afdráttarlauss orðalags 2. mgr. 28. gr. barnaverndarlaga verður að líta svo á að áframhaldandi vistun drengsins utan heimilis sóknaraðila sæki með sjálfstæðum hætti stoð í það lagaákvæði allt þar til dómur gengur í forsjársviptingarmálinu. Sóknaraðili hefur því ekki lögvarða hagsmuni af kröfu sinni um ógildingu hins kærða úrskurðar. Samkvæmt því verður málinu vísað frá Landsrétti.

8 Kærumálskostnaður fellur niður.

9 Um gjafsóknarkostnað sóknaraðila fyrir Landsrétti fer eins og í úrskurðarorði greinir en þóknun lögmanns hennar er þar tilgreind án virðisaukaskatts í samræmi við venju. Við ákvörðun þóknunar lögmannsins hefur verið litið til þess að sambærilegt mál vegna annars barns sóknaraðila er rekið samhliða þessu máli.

Úrskurðarorð:

Máli þessu er vísað frá Landsrétti.

Kærumálskostnaður fellur niður.

Gjafsóknarkostnaður sóknaraðila, A, fyrir Landsrétti greiðist úr ríkissjóði, þar með talin þóknun lögmanns hennar, S-kvk-ef B-kvk-ef S-kvk-ef, 323.000 krónur. 3 Varnaraðili krefst þess aðallega að kröfu sóknaraðila verði vísað frá Landsrétti en til vara að hinn kærði úrskurður verði staðfestur.